**Iepirkuma komisijas sniegtās atbildes uz 08.01.2019. ieinteresēto piegādātāju sanāksmē uzdotajiem jautājumiem par atklātu konkursu “Militāro ziņu portāla izstrāde un ieviešama”, identifikācijas Nr. VAMOIC 2018/190**

1. Tehniskās specifikācijas sadaļa DIZ-10 - Vai dizaina parauga iesniegšanai drīkst izmantot PSD formāta failus?

Atbilde: Jā, dizaina parauga iesniegšanai drīkst izmantot PSD formāta failus, jo saskaņā tehniskās specifikācijas prasību PSD formāta faili satur objektu slāņus.

1. Tehniskās specifikācijas sadaļa V3 - Vai visiem lietojamības testiem obligāti jānotiek tieši pasūtītāja telpās?

Atbilde: Jā, ir paredzēts, ka lietojamības testi notiek pasūtītāja telpās, taču atsevišķos gadījumos var izmantot neklātienes testus.

1. Tehniskās specifikācijas sadaļa FUN-15 - vai ar “diskusiju vieta” šajā punktā paredzēts izveidot komentāru sadaļu jeb forumu?

Atbilde: Jāparedz iespēja pievienot reģistrētus komentārus, kurus vajadzības gadījumā, ja tie ir nekorekti vai aizskaroši un portāla koncepcijai neatbilstoši, var izdzēst. Forums kā diskusiju vieta nav pārredzama un verificējama.

1. Tehniskās specifikācijas sadaļa N4 - Vai izmantot HTML framework - Bootstarp 4 vai ekvivalentu - ir obligāta prasība?

Atbilde: Jā, jāizmanto HTML framework Bootstarp 4. Drīkst izmantot ekvivalentu, bet tādā gadījumā ekvivalentam ir jānodrošina visas tās pašas funkcijas, ko nodrošina Bootstarp 4.

1. Kvalifikācijas prasībās ir minētas projekta vadītājam iepriekšēja pieredze jauna zīmola izstrādes un ieviešanas jomā. Vienlaikus projektā tiek sagaidīts ne tikai zīmola ieviešanas un kampaņas organizēšana, bet arī portāla izstrāde un ieviešana, kam arī nepieciešama projekta vadība. Vai var tikt piedāvāti arī divi projekta vadītāji, no kuriem tikai viens atbilstu specifiskajām kvalifikācijas prasībām, bet otrs būtu plānots portāla izstrādes procesa vadībai?

Atbilde: Divi projekta vadītāji var tikt piedāvāti, bet, tad abiem projektu vadītājiem ir jāatbilst izvirzītajām kvalifikācijas prasībām. Projektu vadītājs ir atbildīgs par visām portāla ieviešanas plānā minētajām aktivitātēm, līdz ar to projekta vadītājam ir jāiesaistās arī portāla izstrādes vadībā (tehniskā projekta ieviešana).

1. Vai pretendents var apvienot savu pieredzi ar piesaistītā apakšuzņēmēja pieredzi?

Atbilde: Jā, pretendents savu pieredzi var apvienot ar apakšuzņēmēja pieredzi, par to iesniedzot atbilstošu informāciju, no kuras var secināt pretendenta un piesaistītā apakšuzņēmēja pieredzi.

1. Vai pretendentam piedāvājumā jāiesniedz kādi dokumenti, kas apliecina, ka uz pretendentu neattiecas atklāta konkursa nolikumā minētie pretendentu izslēgšanas noteikumi.

Atbilde: Atsevišķi nekādi dokumenti nav jāiesniedz, jo par Latvijā reģistrētiem pretendentiem un to personām iepirkuma komisija iegūst informāciju Elektroniskajā iepirkumu sistēmā. Attiecībā uz ārvalstī reģistrētiem pretendentiem vai pretendentu valdes locekļiem, kas reģistrēti ārvalstīs, pēc iepirkuma komisijas pieprasījuma jāsniedz informācija saskaņā ar atklāta konkursa nolikuma 41. punktu.

1. Kādas funkcijas jānodrošina kalendāram?

Atbilde: Kalendārā jāatspoguļo gan vēsturiski notikumi, gan arī plānotie notikumi, lai, izvēloties attiecīgo datumu, jebkurš interesents varētu iepazīties ar attiecīgās dienas notikumiem, kas saistīti ar aizsardzības nozari.

1. Vēlējāmies precizēt tehniskajā specifikācijā norādītās prasības  sadaļā FUN-009 - Meklēšanas dziņa optimizācijas (SEO) prasības. Tehniskajā specifikācijā ir minēts, ka ir jānodrošina un jāizmanto TAGi, Meta descriptions u.c. Vai tas nozīmē, ka ir jānodrošina satura vadības sistēmā šo TAGu, META description ievadei, vai ir jāizstrādā (jāraksta) TAGi, META descriptions?

Atbilde: Ir jāizstrādā (jāraksta) TAGi, META descriptions.

1. Kādas ir aizsardzības nozares stratēģiskās vadlīnijas:

Atbilde: Vēstījumi, uz kuriem iesakām balstīt portāla koncepciju, ir šādi:

1. Latvija ir aizsargāta.
2. Latvijas karavīrs ir drosmīgs, gudrs un patriotisks.
3. Latvija ir pasaulē spēcīgākās militārās alianses NATO dalībvalsts.
4. Valsts aizsardzība ir visas sabiedrības kopīgā atbildība (visaptverošā aizsardzība).
5. Ņemot vērā to, ka piedāvājuma sagatavošanai nepieciešams investēt ievērojamus resursus kvalitatīva piedāvājuma sagatavošanā, vai būtu iespējams pagarināt termiņu piedāvājuma iesniegšanai līdz 2019. gada 25. janvārim?

Atbilde: Iepirkuma komisija par piedāvājumu iesniegšanas termiņa pagarinājumu lems slēgtā komisijas sēdē, un par to tiks publicēta informācija Elektroniskajā iepirkumu sistēmā e-konkursu apakšsistēma.

*Sniegtās atbildes ir neatņemama atklāta konkursa “Militāro ziņu portāla izstrāde un ieviešama”, identifikācijas Nr. VAMOIC 2018/190, sastāvdaļa un ir saistošas visiem atklāta konkursa pretendentiem.*